पुनीत गोपालका बने FIBCA के अध्यक्ष, वैश्विक संस्था के शीर्ष पद पर बैठने वाले पहले भारतीय
अहमदाबाद के पुनीत गोपालका FIBCA (Flexible Intermediate Bulk Container Association) के अध्यक्ष बनने वाले पहले भारतीय बन गए हैं। 45 साल के पुनीत गोपालका ने प्रकाश हायर सेकेंडरी स्कूल से अपनी पढ़ाई की है और एच एल कॉमर्स कॉलेज अहमदाबाद से कॉमर्स में ग्रेजुएशन की है।
अहमदाबाद: गुजरात के पुनीत गोपालका FIBCA (Flexible Intermediate Bulk Container Association) के अध्यक्ष बनने वाले पहले भारतीय बन गए हैं।बताते चलें कि  FIBCA एक वैश्विक संस्था है जो FIBC या बल्क बैग स्पलायर्स और इससे संबंधित उत्पादों और सेवाओं के प्रोवाइडर्स का प्रतिनिधित्व करती है। इस वैश्विक संस्था के अध्यक्ष बनने वाले पुनीत गोपालका पहले भारतीय हैं।45 साल के पुनीत गोपालका ने प्रकाश हायर सेकेंडरी स्कूल से अपनी पढ़ाई की है और एच एल कॉमर्स कॉलेज अहमदाबाद से कॉमर्स में ग्रेजुएशन की है। इसके बाद गोपालका ने यूके के ग्लासगो स्थित यूनिवर्सिटी ऑफ स्ट्रैथक्लाइड (University of Strathclyde) से एमबीएम किया। पढ़ाई पूरी करने के बाद पुनीत गोपालका ने इंडिगो स्कॉटलैंड, फ्रांस, नॉर्वे और लंदन स्थित आईबीएम जैसी इंटरनेशनल कंपनियों में काम किया।दुनियाभर की टॉप कंपनियों में काम करने के बाद पुनीत गोपालका 2009 में अपने स्वर्गीय पिता महेंद्र गोपालका और भाई अनूप गोपालका द्वारा स्थापित किए गए अपने पारिवारिक बिजनेस को दौड़ाने के लिए भारत लौटे। अपने पारिवारिक व्यवसाय में शामिल होने के बाद अपनी कंपनी उमाश्री टेक्सप्लास्ट प्राइवेट लिमिटेड (Umasree Texplast Private Limted) को पुनीत सफलता के शिखर तक ले गए और बल्ककॉर्प इंटरनेशनल प्राइवेट लिमिटेड (Bulkcorp International Pvt. Ltd.) के नाम से एक विश्व स्तरीय बीआरसी प्रमाणित मैनुफैक्चरिंग फैसिलिटी की स्थापना की।